b'\n_START_ARTICLE_\nPozni netopir\n_START_SECTION_\nOpis\n_START_PARAGRAPH_\nRazpon prhuti teh netopirjev zna\xc5\xa1a okoli 37\xc2\xa0cm, v dol\xc5\xbeino pa merijo med 6 in 8\xc2\xa0cm. Ima majhna u\xc5\xa1esa in gosto dlako, ki je po zgornji strani telesa temno rjave barve. Med letom ima repno letalno mreno \xc5\xa1iroko razprto. Prehranjuje se z raznimi no\xc4\x8dnimi \xc5\xbeu\xc5\xbeelkami, ki jih lovi v letu. Obi\xc4\x8dajno lovi na vi\xc5\xa1inah med 6 in 10 metrov. Dan pre\xc5\xbeivi v skalnih razpokah, poru\xc5\xa1enih in opu\xc5\xa1\xc4\x8denih zgradbah in podstre\xc5\xa1jih. Samica skoti enega mladi\xc4\x8da na leto, obi\xc4\x8dajno med prvim in tretjim tednom junija. Ta vrsta netopirjev med zimo hibernira.\n_START_SECTION_\nEholocairanje\n_START_PARAGRAPH_\nTa vrsta netopirjev za eholociranje uporablja frekvence med 25\xe2\x80\x9355\xc2\xa0kHz, najvi\xc5\xa1ja izmerjena frekvenca je zna\xc5\xa1ala 31\xc2\xa0kHz obi\xc4\x8dajno pa impulz traja 8,8 ms.'